text: Oscar-vinder i Tinglev
  03 april 2013 kl. 13.18
  En mand fra Tinglev har vundet en Oscar i Hollywood.
  Allan Jaenicke er i disse dage hjemme hos familien i Tinglev.
  Han bor nu i Boston i USA, og han har udviklet noget software, der er så populært i filmbranchen, at han er blevet tildelt en Oscar.
  Softwaren letter arbejdet i efterbearbejdningen, hvor skurke kan gøres mere skurkagtige, mennesker kan gøres ældre eller yngre, og uønskede ting kan fjernes fra optagelserne.
  Mød ham i TV SYD Nyheder kl. 19.30
  